smcproject/ml-wiki-sentences huggingface dataset:
എന്നാൽ മാമുക്കോയയുടെ അഭിനയ പാടവത്തെ മലയാള സിനിമ സംവിധായകർ ഒരിക്കലും ശരിയായി ഉപയോഗിച്ചിട്ടില്ല.
വളരെ സ്വഭാവികമായി അഭിനയിക്കാൻ കഴിയുന്ന വിരളം നടന്മാരിലൊരാളാണ്.
എന്നിട്ടും ഇദ്ദേഹത്തെ നിലവാരമില്ലാത്ത കോമഡി വേഷങ്ങളിൽ മാത്രംതളച്ചിട്ടു.
അഭിനയിച്ച ചിത്രങ്ങളിൽ ചിലത് ചിത്രം വർഷം അന്യരുടെ ഭൂമി 1979 സുറുമയിട്ട കണ്ണുകൾ 1982 ദൂരെ ദൂരെ ഒരു കൂടു കൂട്ടാം 1986 സന്മനസ്സുള്ളവർക്ക് സമാധാനം 1986 നാടോടിക്കാറ്റ് 1987 ഇരുപതാം നൂറ്റാണ്ട് 1987 ശ്രീധരന്റെ ഒന്നാം തിരുമുറിവ് 1987 പൊൻമുട്ടയിടുന്ന താറാവ് 1987 പട്ടണപ്രവേശം 1988 ധ്വനി 1988 ആഗസ്റ്റ് 1 1988 വരവേൽപ്പ് 1989 പ്രധാനകഥാപാത്രങ്ങൾ
നാടോടിക്കാറ്റ് എന്ന ചിത്രത്തിലെ ഗഫൂർക്കാ, പെരുമഴക്കാലത്തിലെ അബ്ദു, ബ്യാരി എന്ന ചിത്രത്തിലെ കഥാപാത്രം, കീലേരി അച്ചു, സന്ദേശം എന്ന ചിത്രത്തിലെ കെ. ജി. പൊതുവാൾ, ചന്ദ്രലേഖയിലെ പലിശക്കാരൻ, കളിക്കളത്തിലെ പോലീസുകാരൻ ,ഹിസ് ഹൈനസ് അബ്ദുള്ളയിൽ ജമാൽ ,ഒപ്പത്തിലെ സെക്യൂരിറ്റി ക്കാരൻ എന്നിവ.
മാമുക്കോയ നായകനായ ചിത്രമാണ് കോരപ്പൻ ദ ഗ്രേറ്റ്.
ഏപ്രിൽ 24, 2023 ന് രാത്രിയിലാണ് മലപ്പുറം കാളികാവ് പൂങ്ങാട് അഖിലേന്ത്യാ സെവൻസ് ഫുട്ബോൾ ഉദ്ഘാടന ചടങ്ങിനിടെ കുഴഞ്ഞുവീണതിനെ തുടർന്ന് മാമുക്കോയയെ ആശുപത്രിയിൽ പ്രവേശിപ്പിച്ചത് .
ഉടൻ തന്നെ വണ്ടൂരിലെ ആശുപത്രിയിൽ പ്രവേശിപ്പിച്ചെങ്കിലും തലച്ചോറിലേക്കുള്ള രക്തസ്രാവം കൂടി ബോധം നഷ്ടമായതോടെ കോഴിക്കോട്ടെ ആശുപത്രിയിലേക്ക് മാറ്റുകയായിരുന്നു.
മരുന്നുകളോട് പ്രതികരിക്കാതിരുന്ന അദ്ദേഹത്തിന്റെ നില വഷളാവുകയും മരണത്തിന് കീഴടങ്ങുകയുമായിരുന്നു.
കോഴിക്കോട് കണ്ണംപറമ്പ് ഖബർസ്ഥാനിൽ ഔദ്യോഗിക ബഹുമതികളോടെ ഖബറടക്കി.
പുരസ്കാരങ്ങളും ആംഗീകാരങ്ങളും കേരളസംസ്ഥാന ചലച്ചിത്രപുരസ്കാരം 2004 - ജൂറിയുടെ പ്രത്യേക പരാമർശം.
(ചിത്രം: പെരുമഴക്കാലം ) കേരളസംസ്ഥാന ചലച്ചിത്രപുരസ്കാരം 2008 - മികച്ച ഹാസ്യനടൻ.
(ചിത്രം: ഇന്നത്തെ ചിന്താവിഷയം ) ജയ് ഹിന്ദ് ടെലിവിഷൻ പുരസ്കാരം 2008     - മികച്ച ഹാസ്യനടൻ.
(ചിത്രം: ഇന്നത്തെ ചിന്താവിഷയം ) കലാരത്നം പുരസ്കാരം - 2009 - കല അബുദാബിയുടെ പുരസ്കാരം.
പുറത്തേക്കുള്ള കണ്ണികൾ ഓൺ റെക്കോഡ് - 2013 ജനുവരി 3 കീലേരി അച്ചു അവലംബം
മാമ്പള്ളം
കണ്ണൂർ ജില്ലയിലെ മലയോര ഗ്രാമങ്ങളായ കരയത്തുംചാലിനും മണ്ടളത്തിനും ഇടയിൽ സ്ഥിതി ചെയ്യുന്ന ഗ്രാമമാണ് മാമ്പള്ളം .
നടുവിൽ ഗ്രാമപഞ്ചായത്തിന്റെ പന്ത്രണ്ടാം വാർഡിൽ ഉൾപ്പെടുന്ന മാമ്പള്ളം, ശ്രീകണ്ഠാപുരം നഗരസഭയുമായി അതിർത്തി പങ്കിടുന്നു.
മാമ്പള്ളി പട്ടയം
പ്രാചീന വേണാടിന്റെ ചരിത്രത്തിലേക്കു വെളിച്ചം വീശുന്ന പ്രധാനപ്പെട്ട ചരിത്രരേഖകളിൽ ഒന്നാണു് മാമ്പള്ളി പട്ടയം.
കൊല്ലവർഷം 149ൽ (ക്രി.വ. 974) ആണു് മാമ്പള്ളി പട്ടയം എഴുതപ്പെട്ടതു്.
തരിസാപ്പള്ളി ചെപ്പേടുകൾക്കു് ശേഷം ഏകദേശം 130 വർഷം കഴിഞ്ഞാണു് ഈ പട്ടയരേഖ എഴുതപ്പെട്ടതു്.
തരിസാപ്പള്ളി ചെപ്പേടു ചമച്ച അയ്യനടികൾ തിരുവടികൾക്കു ശേഷം മറ്റൊരു വേണാട്ടരചന്റെ ഭരണത്തിനു ചരിത്രപരമായുള്ള തെളിവുകൂടിയാണു് ഈ രേഖ.
ശ്രീവല്ലഭൻ കോത എന്നായിരുന്നു ഈ വേണാട്ടുരാജാവിന്റെ പേരു്.
ഒരു സ്വകാര്യവ്യക്തി ഒട്ടേറെ മാന്യന്മാരുടെ സാന്നിദ്ധ്യത്തിൽ ചെങ്ങന്നൂർ ക്ഷേത്രത്തിലേക്കു് ഗണ്യമായ ഭൂസ്വത്തു് ദാനം ചെയ്യുന്ന സമ്മതപത്രമാണു് മാമ്പള്ളിപ്പട്ടയം.
തദവസരത്തിൽ രാജാവ് ശ്രീവല്ലഭൻകോതയും സന്നിഹിതനായിരുന്നു എന്നു രേഖയിൽ പ്രസ്താവിച്ചിട്ടുണ്ടു്.
വേണാട്ടുരാജാവിന്റെ പനങ്കാവിൽ കൊട്ടാരത്തെക്കുറിച്ചു് ആദ്യമായി പരാമർശിക്കുന്ന രേഖയും ഇതുതന്നെ.
ഇതിനും പുറമേ, കൊല്ലവർഷം ഒരു കാലഗണനാമാനകമായി ആദ്യമായി രേഖപ്പെടുത്തിക്കാണുന്നതും മാമ്പള്ളി പട്ടയത്തിലാണു്.
മഹോദയപുരത്തെ ഭാസ്കര രവിവർമ്മ ഒന്നാമൻ (962-1019), ഇന്ദുക്കോതവർമ്മ (944-962) എന്നീ ചക്രവർത്തിമാരുടെ ഭരണകാലം കണ്ടുപിടിക്കാനും മാമ്പള്ളിശാസനം സഹായിച്ചിട്ടുണ്ടു്.
മാമ്പള്ളി ശാസനം മമ്പള്ളി കോപ്പർ പ്ലേറ്റ് (എ ഡി പത്താം നൂറ്റാണ്ട്)
എ.ഡി.974-ലെ ഈ മാമ്പള്ളി ശാസനം അക്കാലത്തെ ചരിത്രസംഭവങ്ങളിലേക്ക് വെളിച്ചം വീശുന്നു.
വേണാടിന്റെ പ്രധാന കുടുംബത്തിൽ നിന്ന് ചെങ്ങന്നൂർ ക്ഷേത്രത്തിലേക്ക് സംഭാവന നൽകിയതായി മാമ്പള്ളി ചെമ്പ് ശാസനത്തിൽ (എ.ഡി 974) രേഖപ്പെടുത്തിയിട്ടുണ്ട്.
കൊല്ല വർഷത്തെ പരാമർശിക്കുന്ന ആദ്യകാല എപ്പിഗ്രാഫിക്കൽ റെക്കോർഡാണ് ഈ ലിഖിതം (കൊല്ലം-തോന്റി കാലഘട്ടം, 149).
വേണാട്ടുരാജാക്കന്മാരുടെ പനങ്കാവിൽ കൊട്ടാരത്തെപ്പറ്റി പരാമർശിക്കുന്ന പത്മനാഭപുരം കൊട്ടാരത്തിൽ സൂക്ഷിച്ചിരുന്ന, ആദ്യരേഖയാണിത്.
തരിസ്സാപ്പള്ളി ശാസനത്തിൽ പ്രത്യക്ഷപ്പെടുന്ന അയ്യനടികൾ തിരുവടികൾ കഴിഞ്ഞാൽ ശാസനങ്ങളിൽ പരാമർശിക്കപ്പെടുന്ന വേണാട് രാജാവ് ഈ പട്ടയത്തിലെ ശ്രീവല്ലഭൻ കോതയാണ്.
ഭാസ്കര രവി, ഇന്ദുക്കോതവർമ്മ തുടങ്ങിയ കുലശേഖരപ്പെരുമാക്കന്മാരുടെ കാലം കണ്ടെത്താൻ മാമ്പള്ളി ശാസനം സഹായകമായി.
മലയാള ഭാഷയുടെ ആദ്യകാല രൂപത്തിൽ ഗ്രന്ഥ ലിപിയിൽ വട്ടെഴുത്തിൽ ഒരു ചെമ്പ് ഫലകത്തിന്റെ ഇരുവശത്തുമായിട്ടാണ് ഈ ശാസനം രേഖപ്പെടുത്തിയിട്ടുള്ളത്.
തിരുവനന്തപുരത്തിനടുത്തുള്ള (ഇപ്പോൾ പത്മനാഭപുരം മ്യൂസിയത്തിലാണ് ) പ്ലേറ്റ് യഥാർത്ഥത്തിൽ മാമ്പള്ളി മഠത്തിന്റെ ഉടമസ്ഥതയിലുള്ളതാണ്.
രണ്ടാമത്തെ പ്ലേറ്റ്, ആദ്യത്തേതിന്റെ കൂട്ടാളിയും ഏകദേശം ഒരേ തീയതിയിൽ കണക്കാക്കപ്പെടുന്നതും മാമ്പള്ളി മഠത്തിന്റെ ഉടമസ്ഥതയിലാണ്.
വേണാട് രാജകുടുംബത്തെ സംബന്ധിക്കുന്ന രണ്ട് രാജകീയ ഉടമ്പടികൾ ഉണ്ടെന്നതാണ് ഈ രേഖയെ വ്യത്യസ്തമാക്കുന്നത് (എ) ആദ്യ കരാർ (ഒരു അട്ടിപ്പേർ ആയി)
വേണാട്ടുരാജാവായ ശ്രീവല്ലഭൻകോതയും തിരുക്കലയപുരത്ത് ആതിച്ചൻ ഉമയമ്മയും ചെങ്ങന്നൂർ ക്ഷേത്രഭരണസമിതിയിലെ പൊതുവാൾ ഉൾപ്പെടെയുള്ള അംഗങ്ങളും കൊല്ലത്തെ പനമ്മാവിൽ കൊട്ടാരത്തിലെ ഉയർന്ന കൊട്ടിലിൽ ഒന്നിച്ചു കൂടി, അയിരൂർ ക്ഷേത്രത്തിന്റെയും ചിറ്റൂർ നടയുടെയും ഭരണത്തിന് വ്യവസ്ഥകൾ ഏർപ്പെടുത്തുന്നതാണ് ശാസനത്തിലെ പ്രധാനപരാമർശം.
തിരുക്കലയപുരം ആദിത്യ ഉമയമ്മ (തിരുക്കലയപുരത്തു ആതിചൻ ഉമയമ്മൈ) സ്ഥാപിച്ച അയിരൂർ ക്ഷേത്രത്തിലെ ദേവന്റെ (പട്ടാരക) എല്ലാ അവകാശങ്ങളും  അയിരൂർ ദേവതയ്ക്ക് അവകാശപ്പെട്ട ഭൂസ്വത്തുക്കളും തിരുക്കലയപുരം ആദിത്യ ഉമയമ്മക്ക് ശ്രീവല്ലവൻ കോതൈ സംഭാവന ചെയ്തു.
(ബി) രണ്ടാം കരാർ
ആദിത്യ ഉമയമ്മ തനിക്ക് ലഭിച്ചതെല്ലാം - ഉടമസ്ഥാവകാശങ്ങളും അയിരൂർ ക്ഷേത്രത്തിന്റെ ഭൂമിയും - ചെങ്ങന്നൂർ ക്ഷേത്രത്തിന് ഒരു സബോർഡിനേറ്റ് പ്രോപ്പർട്ടി (കിഷിതു) ആയി നൽകി, പതിവ് ചെലവുകൾക്കും സംരക്ഷണ ഫീസിനും (രക്ഷഭോഗ) ഗ്രാമ സഭാ സെക്രട്ടറിമാരെ (പൊതുവാൾ) ചുമതലപ്പെടുത്തി.
ഗ്രാമ സഭാ സെക്രട്ടറിമാർ (പൊതുവാൾ) അയിരൂർ ക്ഷേത്രത്തെയും അതിന്റെ സ്വത്തിനെയും സംരക്ഷിക്കുകയും പ്രതിവർഷം 200 പറ (ഒരു യൂണിറ്റ് അളവ്) നെല്ല് സംരക്ഷണ ഫീസായി (രക്ഷാഭോഗ) സ്വീകരിക്കുകയും ചെയ്യുകയായിരുന്നു.
പിഴ നിർദ്ദേശിക്കപ്പെടുന്നു - കിഴിത്തുവിൽ കൃഷി തടസ്സപ്പെടുത്തുന്നതിലൂടെയോ സ്വത്തുക്കൾ കണ്ടുകെട്ടുന്നതിലൂടെയോ കരാർ ലംഘിച്ചവർക്കും അവരുടെ കൂട്ടാളികൾക്കും 200 കഴഞ്ച് (ഒരു യൂണിറ്റ് അളവ്) സ്വർണം പിഴയായി നൽകാൻ വ്യവസ്ഥയുണ്ടായിരുന്നു.
ഇടപാടിന്റെ സാക്ഷികൾ
ഇനിപ്പറയുന്ന സാക്ഷികളെ രേഖപ്പെടുത്തിയിരുന്നു: മുരുങ്കയ്യൂർ തേവൻ പവിതിരൻ ഇറ്റയ്യാമനം കങ്കരൻ കണ്ടൻ മനൽ‌മുകു കാന്തൻ തോമാതാരൻ പുനലൂർ ഇറവി പരന്തവൻ കുട്ടകോട്ടൂർ പരന്തവൻ കണ്ടൻ
എഴുത്തുകാരൻ = ചട്ടൻ ചതയ്യൻ, ചെങ്ങന്നൂരിലെ സെക്രട്ടറി (പൊതുവാൾ).
ശാസനത്തിലെ ഭാഷ
ശാസനത്തിലെ ഭാഷ തമിഴാണെന്ന് ചിലർ അഭിപ്രായപ്പെട്ടിട്ടുണ്ടെങ്കിലും അത് ശരിയല്ല.
വെച്ചു, രക്ഷിച്ചു, പടുവിതു, ഇരുന്നരുളിയെടത്ത്, അട്ടിയെടുത്തു തുടങ്ങിയ പ്രയോഗങ്ങൾ തമിഴിൽനിന്ന് തികച്ചും വ്യത്യസ്തമാണ്.
കേരളപാണിനി പറഞ്ഞിട്ടുള്ള നയങ്ങളിൽ പുരുഷഭേദനിരാസം ഒഴികെ മറ്റു മിക്കതിന്റെയും പ്രവർത്തനം മാമ്പള്ളി ശാസനത്തിനു മുമ്പേ ആരംഭിച്ചു കഴിഞ്ഞുവെന്ന് ഇളംകുളം അഭിപ്രായപ്പെട്ടിട്ടുണ്ട്.
അവലംബം 1 2 3 4 5 6 7 8 Narayanan, M. G. S. 2013. 'Index to Chera Inscriptions', in Perumāḷs of Kerala, M. G. S Narayanan, pp. 218 and 478–79.
Thrissur (Kerala): CosmoBooks.
1 2 Rao, T. A. Gopinatha.
1907-08 (1981 reprint).
Mamballi Plates of Srivallavangodai', in Epigraphica Indica, Vol IX.
pp. 234–39.
Govt of India.
മാമോഗ്രഫി ഇംഗ്ലീഷ് വിലാസം https://ml.wikipedia.org/wiki/Mammography
എക്സ്റേ  ഉപയോഗിച്ചു നടത്തുന്ന ഒരു സ്തനരോഗനിർണ്ണയ അല്ലെകിൽ സ്തനരോഗ സാധ്യത പഠന പരിശോധനയാണ് മാമോഗ്രഫി .
സ്തനാർബുദ സാധ്യതാ പരിശോധന എന്ന നിലയിൽ ഇന്ന് മാമോഗ്രഫി പ്രചാരത്തിലായി കഴിഞ്ഞിരിക്കുന്നു.
രോഗലക്ഷണങ്ങൾ ഇല്ലാതെ തന്നെ മാമോഗ്രഫി  പരിശോധനയ്ക്ക് വിധേയമാവാൻ വിദ്ഗ്ദർ ഉപദേശിക്കുന്നു..
പരിശോധന രേഖയ്ക്ക് മാമോഗ്രാം എന്നു പറയുന്നു.
സ്തനങ്ങളിലെ മുഴയോ, തടിപ്പോ പലപ്പോഴും അർബുദ സൂചകങ്ങളാവാം.
എന്നാൽ പ്രത്യക്ഷമായ മുഴയോ തൊട്ടു നോക്കി സ്ഥിരീകരിക്കാൻ പറ്റാത്ത തടിപ്പോ, വിദഗ്ദ്ധ ശ്രദ്ധ ആകർഷിക്കാതെ പോയേക്കാം.
ഇത്തരം സന്ദർഭങ്ങളിലാണ് മാമോഗ്രഫിയുടെ പ്രസ്കതി.
വളരെ ചെറിയ മുഴയും തുടിപ്പും എക്സ്റെ പരിശോധനയിൽ വ്യക്തമായി കണ്ടേക്കാം.
85-90% വരെ ക്യാൻസറുകളും മാമോഗ്രഫി സ്ഥിരീകരിക്കുന്നത്രേ.
അതു കൊണ്ട് തന്നെ  40 വയസ്സു കഴിഞ്ഞ എല്ലാ സ്ത്രീകളും എല്ലാ വർഷവും മാമോഗ്രഫി ചെയ്തിരിക്കണമെന്ന് വിദഗ്ദ്ർ നിർദ്ദേശിക്കുന്നു.
പരിശോധന രീതി മാമോഗ്രഫി പരിശോധനയൂടെ രേഖാ ചിത്രം
സ്തന പരിശോധനയ്ക്കായി പ്രത്യേകം സജ്ജീകരിച്ച എക്സ് റേ മെഷീനുകളാണ് മാമോഗ്രഫിക്കായി ഉപയോഗിക്കുക..
വ്യക്തയേറിയ എക്സ്റെ ഇമേജുകൾ ലഭിക്കാൻ സ്തനങ്ങൾ രണ്ട് സമാന്തര പ്ലേറ്റുകളുടെ ഇടയിലാക്കി മെല്ലെ അമർത്തുന്നു.
എന്നിട്ട് വീര്യം കുറഞ്ഞ (low energy x rays) എക്സ്റെ രശ്മികളുപയോഗിച്ച് എക്സ് റേ ചിത്രം തയ്യാറാക്കുന്നു.
മറ്റു പല പരിശോധനകളെ അപേക്ഷിച്ച് ചെലവു കുറഞ്ഞതും വേഗം പരിശോധനാഫലം ലഭിക്കുന്നതും ആണ്  മാമോഗ്രഫിയുടെ നേട്ടങ്ങൾ.
ഈ പരിശോധന കൂടുതൽ ജനകീയമാക്കാൻ സർക്കാരുകൾ മൊബൈൽ മാമോഗ്രഫി യൂണിറ്റുകൾ സജീകരിക്കാറുണ്ട്.
ഗ്രാമങ്ങൾ ചുറ്റി സഞ്ചരിക്കുന്ന വാനുകളിൽ മാമോഗ്രഫി യൂണിറ്റുകൾ സജീകരിച്ചിരിക്കുന്നതാണ് ഈ സംവിധാനം.
പരിശോധനാഫലവും രോഗ സ്ഥിരീകരണവും
എല്ലാ സ്തനാർബുദങ്ങളും മാമോഗ്രഫിയിൽ പ്രത്യക്ഷപ്പെടണമെന്നില്ല.
അർബുദ ലക്ഷണങ്ങൾ പ്രകടിപ്പിക്കുന്നതായി സംശയിക്കുന്ന അവസരങ്ങളിൽ സഥീരികരണത്തിനായി സ്തനകോശ ബൈയോപ്സി ചെയ്യേണ്ടിവരും.
ആരോഗ്യാവസ്ഥയിലുള്ള സ്തനം (ഇടത്) അർബുദ ബാധിത സ്തനം (വലത്) അവലംബം
മാമ്പതി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കോട്ടയം ജില്ലയിലെ കറുകച്ചാലിനും ശാന്തിപുരത്തിനും ഇടക്കുള്ള ഒരു ചെറിയ ഗ്രാമമാണു മാമ്പതി .
വേണമെങ്കിൽ കൂത്രപ്പള്ളിക്കും ശാന്തിപുരത്തിനും ഇടയ്ക്കാണു എന്നും പറയാം.
ഇവിടെ ഏകദേശം നൂറോളം കുടുംബങ്ങൾ താമസിക്കുന്നു.
ഈ പ്രദേശത്തിനടുത്ത് മൂന്നു കോളനികളുണ്ട്.
അവ കിഴുവാറ്റ് കോളനി, കുറ്റിക്കൽ കോളനി, ഇഞ്ചക്കുഴിയിൽ കോളനി എന്നിങ്ങനെ അറിയപ്പെടുന്നു.
മാമ്പലം റെയിൽ നിലയം
ചെന്നൈ ബീച്ച് - ചെങ്കല്പട്ട് പാതയിലെ ഒരു റെയിൽവേ സ്റ്റേഷനാണ് മാമ്പലം റെയിൽ നിലയം .
ഈ സ്റ്റേഷൻ വെസ്റ്റ് മാമ്പലം, ത്യാഗരായ നഗർ, സൗത്ത് ഉസ്മാൻ റോഡ്, നന്ദനം, തേനാംപേട്ട, ജി എൻ ചെട്ടി റോഡ് എന്നീ പ്രദേശങ്ങൾക്ക് സേവനം നൽകുന്നു.
ചെന്നൈ ബീച്ച് സ്റ്റേഷനിൽ നിന്നും 11 കിലോമീറ്റർ ദൂരത്തിൽ കടൽ നിരപ്പിൽ നിന്നും 13 മീറ്റർ ഉയരത്തിൽ സ്ഥിതി ചെയ്യുന്നു.
19 അതിവേഗ ട്രെയിനുകളും ദീർഘദൂര ട്രെയിനുകളും ഈ സ്റ്റേഷനിൽ വന്നു പോകുന്നു.
ദിവസേന 200,000ലധികം യാത്രക്കാർ ഈ സ്റ്റേഷൻ ഉപയോഗിക്കുന്നു.
നഗരത്തിനുള്ളിലെ ഏറ്റവും തിരക്കേറിയ ഒരു സ്റ്റേഷനാണ് മാമ്പലം.
ഓരോ മണിക്കൂറിലും 1000പേർ ഈ സ്റ്റേഷൻ ഉപയോഗിക്കുന്നു.
500 മോട്ടോർ സൈക്കിളുകളും 200 സൈക്കിളുകളും വയ്ക്കാനുള്ള സൗകര്യം ഇവിടെ ഉണ്ട്.
നടമേടയിൽ നിന്നും കിഴക്ക് വശത്ത് രംഗനാഥൻ തെരുവിലേക്കും, പടിഞ്ഞാറു വശത്ത് വെസ്റ്റ് മാമ്പലം ഭാഗത്തേയ്ക്കും പോകാനായി നടപ്പാലങ്ങൾ ഉണ്ട്.
സ്റ്റേഷന്റെ തെക്ക്ഭാഗത്താണ് ഈ പാലം.
എന്നിരുന്നാലും പുതിയ ഒരു നടപ്പാലത്തിനുള്ള ആവശ്യം ഇവിടെ ശക്തമാണ്.
ഇവിടെ, യാത്രക്കാർക്കുള്ള മുൻപതിവു കേന്ദ്രങ്ങളും പ്രവർത്തിക്കുന്നു.
മൂർ മാർക്കെറ്റ് വളാകവും താമ്പരവും കഴിഞ്ഞാൽ നഗരത്തിൽ ഏറ്റവും അധികം യാത്രാച്ചീട്ടുകൾ മുൻപതിവു ചെയ്യുന്നത് മാമ്പലം സ്റ്റേഷനിലാണ്.
ഇതിനായി 10 കൗണ്ടറുകൾ പ്രവർത്തിച്ചു വരുന്നു.
മാമുഷി ഇംഗ്ലീഷ് വിലാസം https://ml.wikipedia.org/wiki/Mamushi
മാമുഷി അഥവാ ജാപ്പനീസ് മാമുഷി ജപ്പാൻ , കൊറിയ , ചൈന പ്രദേശങ്ങളിൽ കാണപ്പെടുന്ന ഒരിനം കുഴിമണ്ഡലിയാണ് .
മാമുഷിയുടെ ജനുസ്സിൽ നാലിനങ്ങൾ ഉണ്ട്.
ജപ്പാനിലെ ഏറ്റവും വിഷമുള്ള പാമ്പുകളിൽ ഒന്നാണിത് .
ഒരു വർഷത്തിൽ 2000–3000 ജനങ്ങൾക്ക് ജപ്പാനിൽ മാമുഷിയുടെ കടിയേൽക്കുന്നു.
കടിയേൽക്കുന്നവർക്ക് ഒരാഴ്ചയോളം ചികിത്സ ആവശ്യമാണ്‌.
വർഷത്തിൽ പത്തോളം പേർ ജപ്പാനിൽ ഇതിന്റെ കടിയേറ്റ് മരിക്കുന്നു.
മാമ്പലം ഇംഗ്ലീഷ് വിലാസം https://ml.wikipedia.org/wiki/Mambalam
മാമ്പലം ( തമിഴ് : மாம்பலம் ) ചെന്നൈ നഗരത്തിന്റെ ഹൃദയഭാഗത്തായുള്ള ഒരു ജനവാസ കേന്ദ്രമാണ്.
ഷോപ്പിംഗ് സെന്ററുകൾക്കും, ബസാറുകൾക്കും, ഹൈന്ദവ ക്ഷേത്രങ്ങൾക്കും പേരു കേട്ട മാമ്പലത്തിന്റെ തെക്കു ഭാഗത്തായി സൈദാപ്പേട്ടയും, കിഴക്കു ഭാഗത്ത് ടി.നഗർ, നന്ദനം എന്നീ പ്രദേശങ്ങളും, പടിഞ്ഞാറു ഭാഗത്ത് കെ.കെ. നഗറും സ്ഥിതി ചെയ്യുന്നു.
വെസ്റ്റ് മാമ്പലത്തിലെ പ്രധാന ലാൻഡ് മാർക്ക് അയോധ്യാ മണ്ഡപം ആണ്.
പദോദ്പത്തി
പണ്ടു കാലത്ത് ധാരാളം കൂവള മരങ്ങൾ ഇടതൂർന്നു വളർന്നു നിൽക്കുന്ന വനപ്രദേശമായിരുന്നു മാമ്പലം.
കൂവളത്തിന് തമിഴിൽ വില്വം എന്നാണ് പേര്.
ധാരാളം വില്വ മരങ്ങൾ ഇടതൂർന്നു വളരുന്ന പ്രദേശമായതിനാൽ അക്കാലത്ത് ഈ പ്രദേശം മഹാ ബില്വം എന്നറിയപ്പെട്ടു.
മഹാ വീരൻ - മാവീരൻ, മഹാ നഗരം - മാനഗരം എന്നിങ്ങനെ പദങ്ങൾ ലോപിക്കുന്ന തമിഴിൽ മഹാ ബില്വം - മാബില്വും പിന്നീട് മാമ്പലവും ആയി മാറി എന്നു കരുതപ്പെടുന്നു.
18-ാം നൂറ്റാണ്ടിൽ ആർമീനിയയിൽ നിന്നുള്ള ധാരാളം വ്യാപാരികൾ മദ്രാസിൽ ഉണ്ടായിരുന്നു.
മാമ്പലത്തെക്കുറിച്ച് ലഭിച്ചിട്ടുള്ള ഏറ്റവും പഴക്കം ചെന്ന ചരിത്ര രേഖയെന്നു പറയാനായിട്ടുള്ളത് 1726-ൽ അഡയാർ നദിക്കു കുറുകേ നിർമ്മിച്ച മാർമലോങ്ങ് പാലത്തിനു മുകളിലുള്ള ശിലാഫലകമാണ്.
ഇന്ന് മറൈ മലൈ അടികൾ പാലം എന്നറിയപ്പെടുന്ന ഈ പാലം 1726-ൽ മദ്രാസിൽ ഉണ്ടായിരുന്ന കോജാ പെട്രസ് ഉസ്‌കാൻ എന്ന ആർമീനിയൻ വ്യാപാരി പണികഴിപ്പിച്ചതാണ്.
ആന്ധ്രാ സ്വദേശിനിയായ ഒരു ഭൂവുടമയുടെ കൈവശമുണ്ടായിരുന്ന മാർമലോങ്ങ് അഥവാ മാർമലൻ ഗ്രാമം മാമ്പലത്തിന്റെ ഭാഗമായിരുന്നു.
1911-ൽ മദ്രാസ് - കാഞ്ചീപുരം തീവണ്ടിപ്പാതയിൽ മാമ്പലം റയിൽവേ സ്റ്റേഷൻ നിലവിൽ വന്നതോടെയാണ് നഗരവൽക്കരണം ആരംഭിച്ചത്.
അന്നത്തെ മദ്രാസ് നഗരാതിർത്തിയുടെ പടിഞ്ഞാറേ അറ്റത്തുണ്ടായിരുന്ന വലിയ തടാകം 1923-ൽ വറ്റിപ്പോയി.
ടി. നഗർ - ത്യാഗരായ നഗർ - അഥവാ ഈസ്റ്റ് മാമ്പലം പ്രദേശവും വെസ്റ്റ് മാമ്പലം പ്രദേശവും കൂടിച്ചേർന്ന സ്ഥലത്തിന്റെ വിസ്തൃതി ഒരു ചതുരശ്ര മൈൽ ആയിരുന്നു.
ചെന്നൈ സെൻട്രൽ റയിൽവേ സ്റ്റേഷനും, താംബരം റയിൽവേ സ്റ്റേഷനും കഴിഞ്ഞാൽ ചെന്നൈയിലെ ഏറ്റവും തിരക്കേറിയ മൂന്നാമത്തെ റയിൽവേ സ്റ്റേഷൻ മാമ്പലം റയിൽവേ സ്റ്റേഷനാണ്.
തൊട്ടടുത്തു തന്നെയുള്ള മാമ്പലം ബസ് ടെർമിനസിൽ നിന്നും കോയമ്പേട്, 9കെ.
കെ.നഗർ9, അയ്യപ്പൻതാങ്കൽ, പൂനമല്ലി, ബ്രോഡ് വേ, മൈലാപ്പൂർ, എന്നു തുടങ്ങി നഗരത്തിന്റെ വിവിധ പ്രദേശങ്ങളിലേക്ക് ബസ് സർവീസുകൾ ഉണ്ട്.
ഒരു നൂറ്റാണ്ടിലധികം പഴക്കമുള്ള നിരവധി ക്ഷേത്രങ്ങളും, കർണ്ണാടക സംഗീതജ്ഞരുടെ സംഗമവേദിയായ അയോധ്യ മണ്ഡപവും ഇവിടെയുണ്ട്.
സത്യ നാരായണൻ കോവിൽ, കാശി വിശ്വനാഥർ കോവിൽ, കോതണ്ഡരാമർ ക്ഷേത്രം, ആദി കേശവ പെരുമാൾ കോവിൽ എന്നിവയ്ക്കു പുറമേ കൊൽക്കത്തയിലെ ദക്ഷിണേശ്വർ കാളി ക്ഷേത്രത്തിന്റെ മാതൃകയിലുള്ള കാളി ബാരി ക്ഷേത്രവുമാണ് ഈ പ്രദേശത്തുള്ള മറ്റു പ്രശസ്ത ക്ഷേത്രങ്ങൾ.
എസ്.ബി.എസ്.എം. ജെയിൻ സ്‌കൂൾ, അഹോബില മഠം ഓറിയന്റൽ സ്‌കൂൾ, ജെ.ജി.എച്ച്.വി. സ്‌കൂൾ, സീതാറാം വിദ്യാലയ, അഞ്ചുകം, ലിറ്റിൽ ഓക്‌സ്‌ഫോർഡ്, ശ്രീനാരായണ മിഷൻ സ്‌കൂൾ, എസ്.ബി. മോത്താ ഗേൾസ് സ്‌കൂൾ, എസ്.ആർ.എം. നൈറ്റിംഗേൽ, ജി.ആർ.ടി. മഹാലക്ഷ്മി സ്‌കൂൾ എന്നിവയാണ് ഈ പ്രദേശത്തെ പ്രധാന സ്‌കൂളുകൾ.
അവലംബം മാമ്പലം എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഫോട്ടോപ്സിയ ഇംഗ്ലീഷ് വിലാസം https://ml.wikipedia.org/wiki/Photopsia
ദൃശ്യമണ്ഡലത്തിൽ പ്രകാശം മിന്നുന്നപോലെ തോന്നുന്ന ഒരു മെഡിക്കൽ അവസ്ഥയാണ് ഫോട്ടോപ്സിയ .
ഇത് സാധാരണയായി താഴെപ്പറയുന്നവയുമായി ബന്ധപ്പെട്ടിരിക്കുന്നു: പോസ്റ്റീരിയർ വിട്രിയസ് ഡിറ്റാച്ച്മെന്റ് മൈഗ്രെയ്ൻ ഓറ ( ഒക്കുലാർ മൈഗ്രെയ്ൻ / റെറ്റിനൽ മൈഗ്രെയ്ൻ ) തലവേദനയില്ലാതെ മൈഗ്രെയ്ൻ ഓറ സ്കിന്റിലേറ്റിങ് സ്കോട്ടോമ റെറ്റിന ബ്രേക്ക് അല്ലെങ്കിൽ ഡിറ്റാച്ച്മെന്റ് ആൻസിപിറ്റൽ ലോബ് ഇൻഫ്രാക്ഷൻ ( ആൻസിപിറ്റൽ സ്ട്രോക്കിന് സമാനമാണ്) സെൻസറി ഡേപ്രിവേഷൻ (ഒഫ്താൽമോപതിക് ഹാലൂസിനേഷൻ) പ്രായവുമായി ബന്ധപ്പെട്ട മാക്യുലർ ഡീജനറേഷൻ വെർട്രിബ്രോബസിലർ ഇൻസഫിഷ്യൻസി ഒപ്റ്റിക് ന്യൂറൈറ്റിസ് വിഷ്വൽ സ്നോ
ഫോട്ടോപ്സിയയുടെ ഏറ്റവും സാധാരണമായ കാരണം വിട്രിയസ് സങ്കോചം അല്ലെങ്കിൽ ദ്രവീകരണം ആണ്, ഇത് വിട്രിയോറെറ്റിനൽ അറ്റാച്ചുമെന്റുകൾ വലിച്ച് റെറ്റിനയെ പ്രകോപിപ്പിക്കുകയും ഇലക്ട്രിക് ഇംപൾസ് പുറപ്പെടുവിക്കുകയും ചെയ്യുന്നു.
ഈ പ്രേരണകളെ തലച്ചോറ് ഫ്ലാഷുകളായി വ്യാഖ്യാനിക്കുന്നു.
ശരീരത്തിലെ രോഗപ്രതിരോധവ്യവസ്ഥ തെറ്റായി സ്വന്തം ശരീരത്തിലെ റെറ്റിനയെ ആക്രമിക്കുകയും നശിപ്പിക്കുകയും ചെയ്യുന്നതിനാൽ ഉണ്ടാകുന്ന ഒരു അപൂർവ റെറ്റിനൽ ഓട്ടോ ഇമ്മ്യൂൺ രോഗമായ പങ്ക്‌റ്റേറ്റ് ഇന്നർ കോറോയിഡൈറ്റിസിന്റെ (പിഐസി) ഒരു സാധാരണ പ്രാരംഭ ലക്ഷണമാണെന്ന് തിരിച്ചറിഞ്ഞിട്ടുണ്ട്.
ഗർഭാവസ്ഥയിൽ പുതിയതായി ആരംഭിക്കുന്ന ഫോട്ടോപ്സിയ, കഠിനമായ പ്രീക്ലാമ്പ്‌സിയയെ സൂചിപ്പിക്കാം.
ഒപ്റ്റോമെട്രിസ്റ്റ് അല്ലെങ്കിൽ നേത്രരോഗവിദഗ്ദ്ധൻ പരിശോധിക്കുമ്പോൾ ഫോട്ടോപ്സിയ റെറ്റിന ഡിറ്റാച്ച്മെന്റായി കണക്കാം.
എന്നിരുന്നാലും, ഇത് വളരെ അപൂർവമായ (1 ദശലക്ഷം ആളുകൾക്ക് 5–7, സാധാരണ വെളുത്ത, നീലക്കണ്ണുള്ള വടക്കൻ യൂറോപ്യന്മാർ) യുവിയൽ മെലനോമയുടെ ലക്ഷണമാകാം.
ഫോട്ടോപ്സിയ ഉടൻ തുടർ പരിശോധന നടത്തേണ്ടതാണ്.
കണ്ണുകളെ ബാധിക്കുന്ന നിരവധി അവസ്ഥകൾ ഫോട്ടോപ്സിയ ഉണ്ടാകാൻ കാരണമാകും.
രോഗലക്ഷണങ്ങൾ പരിഹരിക്കുന്നതിന് അടിസ്ഥാന അവസ്ഥ കണ്ടെത്തി ചികിത്സിക്കണം.
പെരിഫറൽ (പോസ്റ്റീരിയർ) വിട്രിയസ് ഡിറ്റാച്ച്മെന്റ്
കണ്ണിന് ഉള്ളിലെ ദ്രാവകമായ വിട്രിയസ് റെറ്റിനയിൽ നിന്ന് വേർപെടുമ്പോൾ പെരിഫറൽ (പോസ്റ്റീരിയർ) വിട്രിയസ് ഡിറ്റാച്ച്മെന്റ് സംഭവിക്കുന്നു.
പ്രായത്തിനനുസരിച്ച് ഇത് സ്വാഭാവികമായും സംഭവിക്കാം.
എന്നിരുന്നാലും, ഇത് വളരെ വേഗത്തിൽ സംഭവിക്കുകയാണെങ്കിൽ, അത് ഫോട്ടോപ്സിയയ്ക്ക് കാരണമാകും, അത് കാഴ്ചയിലെ ഫ്ലാഷുകളിലും ഫ്ലോട്ടറുകളിലും പ്രകടമാകുന്നു.
സാധാരണഗതിയിൽ, ഫ്ലാഷുകളും ഫ്ലോട്ടറുകളും ഏതാനും മാസങ്ങൾക്കുള്ളിൽ ഇല്ലാതാകും.
റെറ്റിന ഡിറ്റാച്ച്മെന്റ്
റെറ്റിന കണ്ണിനുള്ളിലെ പ്രകാശഗ്രാഹിയായ പാളിയാണ് .
വിഷ്വൽ സന്ദേശങ്ങൾ തലച്ചോറിലേക്ക് പോകുന്നത് റെറ്റിനയിൽ നിന്നാണ്.
റെറ്റിന വേർപെട്ട് അതിന്റെ സാധാരണ സ്ഥാനത്ത് നിന്ന് മാറുമ്പോൾ ഫോട്ടോപ്സിയയ്ക്ക് കാരണമാകും, ഒപ്പം ഇത് കാഴ്ചശക്തി നഷ്ടപ്പെടാനും കാരണമാകും.
കാഴ്ച നഷ്ടപ്പെടാതിരിക്കാൻ വൈദ്യസഹായം ആവശ്യമാണ്.
നടപടിക്രമങ്ങളിൽ ലേസർ ചികിത്സ, മരവിപ്പിക്കൽ അല്ലെങ്കിൽ ശസ്ത്രക്രിയ എന്നിവ ഉൾപ്പെടാം.
പ്രായവുമായി ബന്ധപ്പെട്ട മാക്കുലാർ ഡീജനറേഷൻ
50 വയസും അതിൽ കൂടുതലുമുള്ള ആളുകൾക്കിടയിലെ ഒരു സാധാരണ കണ്ണ് അവസ്ഥയാണ് പ്രായവുമായി ബന്ധപ്പെട്ട മാക്കുലാർ ഡീജനറേഷൻ (എഎംഡി).
വ്യക്തമായ പകൽ കാഴ്ച്ചക്ക് സഹായിക്കുന്ന കണ്ണിന്റെ ഭാഗമാണ് മാക്യുല ലൂട്ടിയ .
എ‌എം‌ഡിയിൽ മാക്യുല പതുക്കെ വഷളാകുകയും അത് ഫോട്ടോപ്സിയയ്ക്ക് കാരണമാവുകയും ചെയ്യും.
ഒക്കുലാർ (റെറ്റിന) മൈഗ്രെയ്ൻ / മൈഗ്രെയ്ൻ ഓറ
ആവർത്തിച്ചുള്ള തലവേദനയാണ് മൈഗ്രെയിനുകൾ.
മൈഗ്രെയിനുകൾ സാധാരണയായി തലയിൽ കടുത്ത വേദനയുണ്ടാക്കുന്നു, ഒപ്പം ഓറ എന്നറിയപ്പെടുന്ന ദൃശ്യപ്രശ്നങ്ങൾക്കും കാരണമാകുന്നു.
മൈഗ്രെയിനുകൾ വിഷ്വൽ സ്നോയ്ക്കും കാരണമാകും.
ഒപ്റ്റിക് ന്യൂറൈറ്റിസ്
ഒപ്റ്റിക് നാഡിക്ക് നാശമുണ്ടാക്കുന്ന വീക്കം ആണ് ഒപ്റ്റിക് ന്യൂറൈറ്റിസ്.
ഇത് മൾട്ടിപ്പിൾ സ്ക്ലിറോസിസുമായി (എംഎസ്) ബന്ധപ്പെട്ടിരിക്കുന്നു.
കണ്ണിന്റെ ചലനത്തിനൊപ്പം മിന്നുന്നതിനോടൊപ്പം, വേദന, നിറ കാഴ്ച നഷ്ടപ്പെടുന്നത്, കാഴ്ച നഷ്ടപ്പെടൽ എന്നിവയും ലക്ഷണങ്ങളിൽ ഉൾപ്പെടുന്നു.
ഓസിപിറ്റൽ ലോബ് ഇൻഫ്രാക്ഷൻ (സ്ട്രോക്ക്) അല്ലെങ്കിൽ ഇസ്കെമിയ
തലച്ചോറിലെ നാല് ലോബുകളിൽ ഒന്നാണ് ഓസിപിറ്റൽ ലോബ്.
ഇത് കാണാനുള്ള കഴിവ് നിയന്ത്രിക്കുന്നു.
ഓസിപിറ്റൽ ലോബിലെ കോശങ്ങളിലേക്കുള്ള രക്തയോട്ടം തടസ്സപ്പെട്ടാൽ അത് താൽക്കാലിക വിഷ്വൽ പ്രശ്നങ്ങളിലേക്ക് നയിക്കും; തടസ്സപ്പെട്ട രക്തയോട്ടം നിലനിൽക്കുകയാണെങ്കിൽ അത് കോശ മരണത്തിലേക്ക് നയിക്കും (ഇൻഫ്രാക്ഷൻ, ഉദാഹരണത്തിന് മസ്തിഷ്കാഘാതം മൂലം) ഇത് നിരന്തരമായ കാഴ്ച പ്രശ്‌നങ്ങൾക്ക് കാരണമായേക്കാം.
ഒരു ഓസിപിറ്റൽ ലോബ് ഇൻഫ്രാക്ഷനുമായി ബന്ധപ്പെട്ട പ്രധാന ലക്ഷണങ്ങളിൽ ഇനിപ്പറയുന്നവ ഉൾപ്പെടുന്നു: മങ്ങിയ കാഴ്ച അന്ധത , ഇത് കാഴ്ചയുടെ ചില ഭാഗത്തെ മാത്രം ബാധിച്ചേക്കാം മിന്നുന്ന ലൈറ്റുകൾ (ഫോട്ടോപ്സിയ) പോലുള്ള മിഥ്യാഭ്രമങ്ങൾ സെൻസറി ഡെപ്രിവേഷൻ (ഒഫ്താൽമിക് ഹാലൂസിനേഷൻ)
സെൻസറി ഡെപ്രിവേഷൻ (ഒഫ്താൽമിക് ഹാലൂസിനേഷൻ) ദൃശ്യമണ്ഡലത്തെ ബാധിക്കുന്ന മിഥ്യാഭ്രമമാണ്.
ഫോട്ടോപ്സിയ സാധാരണയായി ഇങ്ങനെ ദൃശ്യമാകും: മിന്നുന്ന പ്രകാശം തിളക്കമുള്ള പ്രകാശം ദൃശ്യമണ്ഡലത്തിൽ ഒഴുകുന്ന വസ്തുക്കൾ ചലിക്കുന്ന പുള്ളികൾ സ്നോ അല്ലെങ്കിൽ സ്റ്റാറ്റിക്
ഫോട്ടോപ്സിയ സാധാരണയായി ഒരു അവസ്ഥ എന്നതിനേക്കാൾ മറ്റൊരു അവസ്ഥയുടെ ലക്ഷണമാണ്.
ഇതും കാണുക ഫോർട്ടിഫിക്കേഷൻ സ്പെക്ട്ര മൂർസ് ലൈറ്റ്നിങ്ങ് സ്ട്രീക്ക്സ് റെറ്റിനൽ ഡിറ്റാച്ച്മെൻ്റ് ഓറ ഇൻഫ്രാക്ഷൻ സെൻസറി ഡെപ്രിവേഷൻ ഒപ്റ്റിക് ന്യൂറൈറ്റിസ് വെർട്ടിബ്രോബസിലർ ഇൻസഫിഷ്യൻസി മാകുലർ ഡീജനറേഷൻ പോസ്റ്റീരിയർ വിട്രിയസ് ഡിറ്റാച്ച്മെൻ്റ് അവലംബം ↑ ↑ ↑ ↑ ↑ ↑ എംഗ്മാൻ, ബിർക്ക് (2008).
"ഫോസ്ഫീനുകളും ഫോട്ടോപ്സിയാസും - ഇസ്കെമിക് ഉത്ഭവം അല്ലെങ്കിൽ സെൻസറിയൽ അഭാവം? - കേസ് ചരിത്രം. "
ഇസഡ് ന്യൂറോ സൈക്കോൾ .
19 (1): 7–13.
ISSN 1016-264X doi : 10.1024/1016-264X.19.1.7 ചു, ഡേവിഡ് എസ്. (എംഡി) (2001).
ഒക്കുലാർ ഇമ്മ്യൂണോളജി ആൻഡ് യുവിയൈറ്റിസ് ഫ .
ണ്ടേഷൻ https://web.archive.org/web/20160304061225/http://www.uveitis.org/docs/dm/punctate_inner_choroiditis.pdf സിഹോട്ട, രാമൻജിത്.
ടണ്ടൻ, രാധിക (2011).
പാർസൻ‌സ് കണ്ണിന്റെ രോഗം.
പതിപ്പ് 21.
പേജ് 90-91.
ISBN 978-81-312-2554-7 ISBN 978-81-312-2554-7
ഫോട്ടോഗ്രാഫർ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Photographer_(film)
രഞ്ജൻ പ്രമോദിന്റെ സംവിധാനത്തിൽ മോഹൻലാൽ , ബിജു മേനോൻ , മുരളി , നിതാശ്രീ എന്നിവർ പ്രധാനവേഷങ്ങളിൽ അഭിനയിച്ച് 2006-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ഫോട്ടോഗ്രഫർ .
ഡ്രീം ടീം പ്രൊഡക്ഷൻസ് ന്റെ ബാനറിൽ ഹൌളി പോട്ടൂർ നിർമ്മിച്ച ഈ ചിത്രം വിതരണം ചെയ്തത് ഡ്രീം ടീം റിലീസ് ആണ്.
കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചതും രഞ്ജൻ പ്രമോദ് ആണ്.
അഭിനേതാക്കൾ മോഹൻലാൽ – ഡിജോ ജോൺ / ജോയ് ജോൺ ബിജു മേനോൻ മുരളി വേണു നാഗവള്ളി മനോജ്‌ കെ. ജയൻ മാമുക്കോയ കെ.ബി. ഗണേഷ് കുമാർ നിതാശ്രീ ശരണ്യ ഭാഗ്യരാജ് മാസ്റ്റർ മണി സംഗീതം
ഗാനങ്ങൾ പൂം പുഴയിൽ – വിജയ് യേശുദാസ് വസന്തരാവിൽ കുയിലിന് – സുജാത മോഹൻ ചെല്ലം ചാടി നടക്കണ പുൽച്ചാടി – ജോൺസൺ ചന്ദ്രികാരാവു പോലും വിജീഷ് ഗോപൻ , ഗായത്രി അശോകൻ എന്തേ കണ്ണന് കറുപ്പ് നിറം – മഞ്ജരി കടലോളം നോവുകളിൽ കരയോളം – കെ.എസ്. ചിത്ര എന്തേ കണ്ണന് കറുപ്പ് നിറം – കെ.ജെ. യേശുദാസ് ചെല്ലം ചാടിനടക്കണ പുൽച്ചാടി – വൈശാലി എന്തേ കണ്ണന് കറുപ്പ് നിറം – കെ.ജെ. യേശുദാസ് , മഞ്ജരി അണിയറ പ്രവർത്തകർ ചിത്രസം‌യോജനം: ജ്യോതി ജയ്‌മാരുതി കല: പ്രേമചന്ദ്രൻ ചമയം: പാണ്ഡ്യൻ വസ്ത്രാലങ്കാരം: വേലായുധൻ കീഴില്ലം , മുരളി നിശ്ചല ഛായാഗ്രഹണം: മോമി നിർമ്മാണ നിർവ്വഹണം: പ്രജോഷ് അസോസിയേറ്റ് ഡയറക്ടർ: ഗിരീഷ് മാരാർ പുറത്തേക്കുള്ള കണ്ണികൾ ഫോട്ടോഗ്രാഫർ ഇന്റർനെറ്റ് മൂവി ഡാറ്റാബേസിൽ ഫോട്ടോഗ്രാഫർ – മലയാളസംഗീതം.
ഫോട്ടോഡയോഡ് ഇംഗ്ലീഷ് വിലാസം https://ml.wikipedia.org/wiki/Photodiode ഒരു സി.ഡി. റോം ഡ്രൈവിലുപയോഗിക്കുന്ന ഫോട്ടോഡിറ്റക്റ്റർ.
മൂന്നു ഫോട്ടോഡയോഡുകൾ കാണാം ഫോട്ടോഡയോഡ് - സ്കീമാറ്റിക് അടയാളം
പ്രകാശോർജ്ജത്തെ വൈദ്യുതോർജ്ജമാക്കി മാറ്റുവാനുപയോഗിക്കുന്ന ഉപാധിയാണ് ഫോട്ടോഡയോഡ് .
ഇവ പ്രകാശത്തെ പ്രവർത്തിപ്പിക്കുന്ന വിധത്തിനെ ആശ്രയിച്ച് വൈദ്യുത പ്രവാഹമായോ വോൾട്ടതയായോ മാറ്റുന്നു.
ഇതിന്റെ സുചേതനമായ ഭാഗത്തേക്ക് പ്രകാശം വീഴുന്നതിനായി ഒരു മാർഗ്ഗമുണ്ടെന്നതൊഴിച്ചാൽ, ഇവ സാധാരണ ഡയോഡുകൾക്ക് സമാനമാണ്.
ഫോട്ടോഡിസ്റപ്ഷൻ ഇംഗ്ലീഷ് വിലാസം https://ml.wikipedia.org/wiki/Photodisruption
ഇൻഫ്രാറെഡ് Nd: YAG ലേസർ ഉപയോഗിച്ച് പ്ലാസ്മ ("ലൈറ്റ്നിങ് ബോൾട്ട്") രൂപീകരിക്കുന്നതിന് നേത്രരോഗശാസ്ത്രത്തിൽ ഉപയോഗിക്കുന്ന മിനിമലി ഇൻവേസീവ് സർജറിയാണ് ഫോട്ടോഡിസ്റപ്ഷൻ.
ഇത് അക്കൌസ്റ്റിക് ഷോക്ക് തരംഗങ്ങൾക്ക് ("തണ്ടർക്ലാപ്") കാരണമാകുകയും അത് ടിഷ്യുവിനെ ബാധിക്കുകയും ചെയ്യുന്നു.
ലേസർ ഉൽ‌പാദിപ്പിക്കുന്ന നീരാവി കുമിളയുടെ ഫലമായി ടിഷ്യു വിണ്ടുകീറുന്നു.
ഈ പ്രഭാവത്തിന് ആവശ്യമായ താപനില 100 മുതൽ 305 ഡിഗ്രിസെൽഷ്യസ് വരെയാണ്.
ഇൻഫ്രാറെഡ് ലേസർ സർജന്റെ കണ്ണിന് അദൃശ്യമായതിനാൽ, സാധാരണയായി ഹീലിയം-നിയോൺ ലേസർ കൂടി ഇതിനോട് ചേർത്ത് ഉപയോഗിക്കുന്നു.
എന്നിരുന്നാലും, കണ്ണിന്റെ ലെൻസ് ഒരു പ്രിസമായി പ്രവർത്തിക്കുന്നതിനാൽ ഇൻഫ്രാറെഡ് ലൈറ്റ് ചുവന്ന ലൈറ്റിനേക്കാൾ കുറഞ്ഞ കോണിൽ വളയുന്നു, ഇത് ക്രോമാറ്റിക് വ്യതിയാനത്തിന് കാരണമാകുന്നു.
ഇതിനർത്ഥം ഹീലിയം നിയോൺ ലേസർ കാണിക്കുന്ന പ്രദേശം Nd: YAG ലേസർ കൃത്യമായി ബാധിക്കുന്ന പ്രദേശമല്ല എന്നാണ്, അതിനാൽ ചില ശസ്ത്രക്രിയാ ലേസറുകളിൽ ഇത് പരിഹരിക്കുന്നതിന് ഒരു അധിക ക്രമീകരണം ഉണ്ട്.
1972 ൽ ട്രബെക്കുലർ മെഷ്വർക്കിൽ നടത്തിയത് ആണ് ഫോട്ടോഡിസ്റപ്ഷന്റെ ആദ്യത്തെ വിജയകരമായ ഉപയോഗം.
തിമിരം നീക്കം ചെയ്യുന്നതിനുള്ള എക്സ്ട്രാ കാപ്സുലാർ സർജറിക്കായി 1980 കളുടെ തുടക്കത്തിൽ ഫോട്ടോഡിസ്രപ്ഷൻ വ്യാപകമായി ഉപയോഗിച്ചു.
യൂറിനറി കാൽക്കുലിയുടെ ലിത്തോട്രിപ്‌സി , ലെൻസിന്റെ പോസ്റ്റീരിയർ കാപ്‌സുലോടോമി ചികിത്സ എന്നിവയ്ക്കാണ് ഈ സാങ്കേതികവിദ്യ ഇപ്പോൾ സാധാരണയായി ഉപയോഗിക്കുന്നത്.
കോർണിയൽ ശസ്ത്രക്രിയയിൽ, കോർണിയൽ സ്ട്രോമയുടെ ലാമെല്ലയിൽ പൈക്കോസെക്കൻഡ്, നാനോസെക്കൻഡ് ഡിസ്റപ്റ്ററുകൾ ഉപയോഗിക്കുന്നു.
ഇത് ബാഹ്യ കോർണിയ വക്രതയിൽ മാറ്റം വരുത്തി കണ്ണിന്റെ റിഫ്രാക്റ്റീവ് പവർ തിരുത്തുന്നു.
ഫോട്ടോടോക്സിസിറ്റി ഇംഗ്ലീഷ് വിലാസം https://ml.wikipedia.org/wiki/Phototoxicity
ചില രാസവസ്തുക്കൾ ത്വക്കിൽ പുരണ്ടതിന് ശേഷമോ ഉള്ളിൽ കഴിച്ചതിനു ശേഷമോ ആയി, വെളിച്ചത്തോടുള്ള അമിത പ്രതികരണമായി സംഭവിക്കുന്ന ത്വക്കിന്റെ പ്രകോപിപ്പിക്കലാണ് ഫോട്ടോടോക്സിസിറ്റി അല്ലെങ്കിൽ ഫോട്ടോഇറിറ്റേഷൻ എന്ന് അറിയപ്പെടുന്നത്.
ഇത് ഒരു തരം ഫോട്ടോസെൻസിറ്റിവിറ്റിയാണ് .
ചർമ്മത്തിന്റെ പ്രതികരണം സൂര്യാഘാതത്തിന് സമാനമാണ്.
ഉൾപ്പെട്ടിരിക്കുന്ന രാസവസ്തുക്കൾ ഉപരിതലത്തിൽ പുരട്ടുന്നത് വഴി (ടോപ്പികൽ അഡ്മിനിസ്ട്രേഷൻ) ചർമ്മത്തിൽ പ്രവേശിച്ചേക്കാം അല്ലെങ്കിൽ ഉള്ളിൽ കഴിക്കുന്നത് (പാരന്റൽ അഡ്മിനിസ്ട്രേഷൻ) വഴി സിസ്റ്റമിക് രക്തചംക്രമണം വഴി ചർമ്മത്തിൽ എത്താം.
രാസവസ്തു "ഫോട്ടോ ആക്റ്റീവ്" ആയിരിക്കണം.
അതിനർത്ഥം ആ വസ്തു പ്രകാശത്തെ ആഗിരണം ചെയ്യുമ്പോൾ ആഗിരണം ചെയ്യപ്പെടുന്ന ഊർജ്ജം വിഷാംശം ഉണ്ടാക്കുന്ന തന്മാത്രാ മാറ്റങ്ങൾ സൃഷ്ടിക്കുന്നു.
ടെട്രാസൈക്ലിനുകൾ അല്ലെങ്കിൽ ഫ്ലൂറോക്വിനോലോണുകൾ പോലുള്ള മരുന്ന് ഉൾപ്പെടെ നിരവധി സിന്തറ്റിക് സംയുക്തങ്ങൾ ഈ ഫലങ്ങൾക്ക് കാരണമാകുമെന്ന് അറിയപ്പെടുന്നു.
അത്തരം ചില രാസവസ്തുക്കളുമായുള്ള ഉപരിതല സമ്പർക്കം ഫോട്ടോഡെർമറ്റൈറ്റിസിന് കാരണമാകുന്നു; പല സസ്യങ്ങളും ഫൈറ്റോഫോട്ടോഡെർമറ്റൈറ്റിസിന് കാരണമാകുന്നു.
പ്രകാശപ്രേരിത ടോക്സിസിറ്റി മനുഷ്യരിൽ ഒരു സാധാരണ പ്രതിഭാസമാണ്, അതുപോലെ മറ്റ് മൃഗങ്ങളിലും ഇത് സംഭവിക്കുന്നു.
ശാസ്ത്ര പശ്ചാത്തലം
ഫോട്ടോടോക്സിക് പദാർത്ഥം ഒരു രാസ സംയുക്തമാണ്, അത് പ്രകാശത്തോട് പ്രതികരിക്കുമ്പോൾ വിഷമയമായി മാറുന്നു.
ചില മരുന്നുകൾ : ടെട്രാസൈക്ലിൻ ആൻറിബയോട്ടിക്കുകൾ, സൾഫോണമൈഡുകൾ, അമിയോഡറോൺ, ക്വിനോലോൺസ്, സോറാലെൻ തണുത്ത അമർത്തിയ സിട്രസ് സുഗന്ധ എണ്ണകളായ ബെർഗാമോട്ട് ഓയിൽ ചില സസ്യ ജ്യൂസുകൾ: പാർസ്ലെ, നാരങ്ങ, ഹെരാക്ലിയം മാന്റെഗാസിയാനം ശരീരത്തിലെ സ്വാഭാവിക തന്മാത്രകളുടെ ഒരു വിഭാഗമായ പോർഫിറിൻസ്, ചില ജനിതക വൈകല്യങ്ങളുള്ള രോഗികളിൽ ചുവന്ന രക്താണു ഡൈ ആയ ഹീമിന്റെ ബിൽഡിങ് ചെയിനിൽ അടിഞ്ഞു കൂടുന്നു: പോർഫിറിയ ഫോട്ടോസേഫ്റ്റി വിലയിരുത്തൽ ഭൗതിക-രാസ ഗുണങ്ങൾ ഇൻ വിട്രോ ടെസ്റ്റ് സിസ്റ്റങ്ങളിൽ
3T3 ന്യൂട്രൽ റെഡ് ഫോട്ടോടോക്സിസിറ്റി ടെസ്റ്റ് - യുവി‌എ ലൈറ്റിന്റെ സാന്നിധ്യത്തിലോ അഭാവത്തിലോ ഒരു ടെസ്റ്റ് ഒബ്ജക്റ്റിന്റെ സൈറ്റോടോക്സിക്, ഫോട്ടോ (സൈറ്റോ) ടോക്സിസിറ്റി  നിർണ്ണയിക്കാൻ ഉപയോഗിക്കുന്ന ഇൻ വിട്രോ ടോക്സിയോളജിക്കൽ അസസ്മെന്റ് ടെസ്റ്റ്.
മരുന്ന് വികസന സമയത്ത്